قاسم محمود

سید قاسم محمود (ولادت: 17 نومبر 1928ء - وفات: 31 مارچ 2010ء) پاکستانی مفکر، ادیب، افسانہ نگار، قاموس نگار، مدیر اور مترجم تھے۔ اردو میں چھوٹی کہانیاں، ناول اور دائرۃ المعارف لکھتے تھے۔ انھوں نے پندرہ دائرۃ المعارف مرتب کیے (جن میں سے سات مکمل نہیں ہوئے)، ایک لغت، تین جلدوں میں کہانیاں، ایک ناول، ریڈیو پاکستان کے لیے پانچ ڈرامے، ایک فلم کی کہانی (باغی سپاہی) تحریر کی۔ بہت سی کتابوں کا ترجمہ کیا اور کئی رسائل کی ادارت کی۔

 ولادت 
اردو کے ممتاز افسانہ نگار، مترجم، صحافی اور متعدد حوالہ جاتی کتب کے مولف سید قاسم علی شاہ 17 نومبر 1928ء کو کھرکھودہ ضلع روہتک میں پیدا ہوئے تھے۔ آپ نے سید قاسم محمود کو بطور قلمی نام اختیار کیا۔
 عملی زندگی 
قیام پاکستان کے بعد وہ 1951ء میں مجلس زبان دفتری، حکومت پنجاب سے بطور مترجم منسلک ہوئے۔ بعد ازاں وہ لیل و نہار، صحیفہ، کتاب، سیارہ ڈائجسٹ، ادب لطیف اور قافلہ کے مدیر رہے۔ 1970ء میں انھوں نے لاہور سے انسائیکلو پیڈیا معلومات کا اجرا کیا۔ 1975ء میں انھوں نے مکتبہ شاہکار کے زیر اہتمام شاہکار جریدی کتب شائع کرنا شروع کیں۔ 1980ء سے 1998ء تک وہ کراچی میں مقیم رہے جہاں انھوں نے ماہنامہ افسانہ ڈائجسٹ، طالب علم اور سائنس میگزین کے نام سے مختلف جرائد جاری کیے اور اسلامی انسائیکلو پیڈیا، انسائیکلو پیڈیا فلکیات، انسائیکلو پیڈیا ایجادات اور انسائیکلو پیڈیا پاکستانیکا شائع کیے۔ ان کے اسی نوع کے متعدد کام ان کی وفات کی وجہ سے ادھورے رہ گئے۔ وہ ایک اچھے افسانہ نگاراور مترجم بھی تھے اور ان کے افسانوں کے مجموعے دیوار پتھر کی، قاسم کی مہندی اور سید قاسم محمود کے افسانے کے نام سے اشاعت پزیر ہوئے تھے۔
 وفات 
31 مارچ 2010ء کو سید قاسم محمود لاہور میں وفات پا گئے اور جوہر ٹاؤن کے قبرستان میں آسودۂ خاک ہوئے. مرحوم کے بیٹے، سید عاصم محمود بھی لکھاری، محقق اور صحافی ہیں۔

 تصانیف 
 انسائیکلوپیڈیا پاکستانیکا
 اسلامی انسائیکلوپیڈیا
 مسلم سائینس
 اسلامی دنیا
 سیرت النبی کا انسائیکلوپیڈیا
 پیام اقبال
 دیوار پتھر کی(افسانے)
 قاسم کی مہندی (افسانے)
 سید قاسم محمود کے افسانے (افسانے)
 چلے دن بہار کے(ناول)
 آدم اور آدمی
 داستان گلکامش
 مذہب اور دیوتا
 قلوپطرہ ہفتم
 اصول سیاسیات
 ہٹلر کی خفیہ کہانی
 وادی دجلہ و فرات
 حکومت اور فرعونیت
 داستان فرعون
 معاشیات کے جدید نظریے
 بے شمار مقالات

 حوالہ جات 

زمرہ:اردو افسانہ نگار
زمرہ:اردو فکشن نگار
زمرہ:اردو مترجمین
زمرہ:اردو محققین
زمرہ:برطانوی ہند کے اردو لکھاری
زمرہ:بیسویں صدی کے اردو مصنفین
زمرہ:بیسویں صدی کے پاکستانی افسانہ نگار
زمرہ:بیسویں صدی کے مترجمین
زمرہ:بیسویں صدی کے مسلمان محققین اسلام
زمرہ:پاکستانی اردو مصنفین
زمرہ:پاکستانی جریدہ مدیران
زمرہ:پاکستانی صحافی
زمرہ:پاکستانی لغت نگار
زمرہ:پاکستانی مترجمین
زمرہ:پاکستانی محققین
زمرہ:پاکستانی مدیران
زمرہ:پاکستانی مرد مختصر افسانہ نگار
زمرہ:پاکستانی مصنفین
زمرہ:پاکستانی معلمین
زمرہ:پاکستانی مورخین
زمرہ:پاکستانی ناشرین (شخصیات)
زمرہ:سونی پت کی شخصیات
زمرہ:لاہوری شخصیات
زمرہ:ماہرین دائرۃ المعارف
زمرہ:مہاجر شخصیات
زمرہ:ہندوستانی نژاد پاکستانی شخصیات
زمرہ:1928ء کی پیدائشیں
زمرہ:2010ء کی وفیات

زمرہ:پاکستانی غیر افسانوی مصنفین